als_Latn dik_Latn sag_Latn
Nëse mendoni se shefi juaj është i ashpër, duhet të jeni të lumtur se nuk punoni për personalitetin televiziv Steve Harvey.
Harvey i cili është pjesëtar i emisionit përplot shaka dhe këshilla të marrëdhënies The Steve Harvey Show, është i njohur për personalitetin e tij qesharak. Mirëpo, ajo që shfaqet në ekran nuk ndodh në jetën reale.
Një email i dërguar nga Harvey për stafin e tij u zbulua së fundmi, duke zbuluar anën jo aq të mirë të tij. Emaili përfshinte rregulla të reja për punonjësit e tij në terme të asaj se si ata duhet të komunikojnë me të ose më mirë, të mos komunikojnë me të.
Për shembull: ‘’Mos hapni derën e dhomës time të veshjes. NËSE E HAPNI ATË DERË, DO JU LARGOJ’’ dhe ‘’Mos mu afroni përderisa jam në karrige derisa të kërkoj të flas me ju direkt. Ose trokitni ose përdorni zilen’’.
Përderisa kjo mund të jetë një mënyrë për të vendosur rregulla të reja të zyrës, sigurisht që nuk është mënyra më e mirë për të bërë ndryshime. Por Harvey qëndron në atë që e ka shkruajtur. Në një bisedë telefonike me Kevin Frazier të Entertainment Tonight, Harvey tha, ‘’Nuk kërkoj falje për letrën, por është çmenduri se kush i bëri publike këto’’. ‘’Është e arsyeshme të pres privatësinë, por ka një mënyrë tjetër për t’a kërkuar atë’’. ‘’Nëse do e dija, do t’a trajtoja ndryshe këtë gjë’’, shtoi Harvey.
Rregullat e reja vijnë pas sezonit të pestë të The Steve Harvey Show i cili u shfaq në Chicago, dhe kompania do të lansojë një seri të re të quajtur Steve në Los Angeles. Shumica e stafit të tij në Chicago nuk do i bashkohet në California, sepse sipas disa burimeve, Harvey nuk ua dha shansën. Në fakt, ai mezi i njoftoi atë për këtë ndryshim të madh.
Kështu që, nëse po ndiheni keq për shkak të shefit tuaj, emaili i Harvey më poshtë është një rikujtues se ndoshta nuk jeni edhe aq keq.
‘’Mirëmëngjesi, të gjithë. Mirësevini.
Do të dëshiroja që ju të rishikonit dhe t’u përmbaheni shënimeve dhe rregullave të mëposhtme për emisionin tim të sezonit të pestë.
Nuk do të ketë takime në dhomën time të veshjes. Nuk duhet të ndaloni as të kaloni andej.
Mos ejani në dhomën time të veshjes vetëm nëse ju ftoj vetë.
Mos hapni atë derë. NËSE HAPNI ATË, DO JU LARGOJ NGA PUNA.
Ekipi im i sigurisë nuk do të lejojë askënd të qëndrojë në derën time nëse nuk keni qëllimin të flisni apo të më shihni.
Dua që befasitë të ndalojnë tani. Kjo përfshin stafin televizizv.
Ju duhet të caktoni një takim.
Keni përfituar nga rregullat e mia të buta në të kaluarën. Por kjo po përfundon tani.
Mos mu afroni përderisa jam në karrige vetëm nëse kërkoj të flas me ju direkt. Ose trokisni ose përdorni zilen.
Po kërkoj më shumë kohë të lirë për veten time.
Mos prisni në korridor që të flisni me mua. I urrej befasitë. Ju lutem caktoni një takim.
Ju premtoj se nuk do ju argëtoj në korridor, dhe mos tentoni të ecni me mua.
Nëse po lexoni këtë, po , dua të them ju.
Të gjithë, mos u ofendoni nga kjo mënyrë e re e biznesit. Është për të mirën e kënaqësisë dhe jetës time personale.
Faleminderit të gjithë,
Steve Harvey’’
ROSE LEADEM
Rose Leadem është redaktore e artikujve në internet në Entrepreneur Media Inc.
als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn zho_Hans eng_Latn als_Latn